สวัสดีครับ ผมมีอาการตึงเจ็บที่ข้อศอกถึงปลายนิ้วนางและนิ้วก้อยข้างขวาว่าน่าจะกระดูกทับเส้นอัลนาร์ให้ยา 4 ตัว เป็น กาบาเพนติน โมบิก นิวโรเบียน และเมโคบาลามีน / เลิกท้าวข้อศอกผมกินมา 2 สัปดาห์แล้วอาการดีขึ้น เส้นยังตึงอยู่ แต่ไม่เจ็บแล้ว บอกให้กินต่ออีก 6 เดือนรบกวนสอบถามว่าผมต้องการหายจากอาการนี้ ผมหยุดยากาบาเพนตินได้ไหมครับผมกินแต่นิวโรเบียน กับเมโคบาลามีนเพื่อบำรุงเส้นประสาทได้ไหมครับเข้าใจว่ากาบาเพนตินแค่บรรเทาอาการปวด
สวัสดีค่ะ ตัวยา Gabapentin เป็นตัวยาที่ช่วยลดอาการจากที่ปลายประสาทอักเสบค่ะ ทั้งอาการปวด, อาการชา, อาการตึง ค่ะซึ่งตัวยานี้โดยทั่วไปออกฤทธิ์แบบช้าๆ ดังนั้นกว่าคนไข้จะรู้สึกอาการดีขึ้น จะใช้เวลารับประทานยานี้เพื่อให้ได้ฤทธิ์ของยา คือ 1-2สัปดาห์ขึ้นไปนะคะจากที่เล่ามา อาการเริ่มดีขึ้น แสดงถึงตอบสนองต่อยานี้ดีพอควร การหยุดยาอาจทำให้อาการกำเริบได้นะคะ แนะนำ ติดตามการรักษากับแพทย์ที่ดูแลก่อนนะคะ หากอาการดีขึ้น แพทย์ที่ดูแลจะปรับเปลี่ยนการรักษาให้อย่างเหมาะสมอีกทีนะคะ